หนูมีอาการเครียด หงุดหงิดบ่อย เวลาโมโหมากๆจะควบคุมอารมณ์ตัวเองไม่ค่อยอยู่ บางครั้งก็รู้สึกอ่อนแอจนร้องไห้ ไม่อยากไปเจอใคร แต่ไม่มีความรู้สึกอยากตายกลัวตายซะด้วยซ้ำ แบบนี้หนูเข้าข่ายเป็นโรคซึมเศร้ามั้ยคะ
สวัสดีค่ะ อาการเครียด หงุดหงิดบ่อย ควบคุมอารมณ์ตัวเองไม่อยู่นั้น อาจจะมีสาเหตุมาจากพฤติกรรมที่เกิดขึ้นชั่วคราวจากเหตุการณ์ที่เกิดขึ้นในชีวิต การมีบุคลิกภาพที่ผิดปกติ มีพฤติกรรมก้าวร้าว หรือความผิดปกติทางอารมณ์บางชนิด เป็นต้นส่วนใหญ่ภาวะซึมเศร้าหรือโรคซึมเศร้านั้น มักจะไม่ค่อยมีอารมณ์หงุดหงิด ฉุนเฉียวผู้อื่นมากนัก มักจะเด่นเรื่องหดหู่ ทำอะไรที่เคยชอบทำก็ไม่สนุก มีความคิดอยากฆ่าตัวตาย พฤติกรรมการกิน การนอนเปลี่ยนแปลง เก็บตัว ไม่ไปเข้าสังคมตามปกติ เป็นต้นเบื้องต้นแนะนำการฝึกควบคุมอารมณ์ตนเองให้ได้ นับ 1-10 ก่อนจะพูดหรือทำอะไรลงไป ถ้ารู้ตัวว่าโกรธ โมโห ให้หลบตัวเองออกมาอยู่ในที่สงบๆ ไม่พบปะกับผู้คนจนกว่าอารมณ์จะเย็นลง หากมีปัญหามาก ไม่สามารถควบคุมตนเองได้ มีพฤติกรรมทำร้ายตนเองหรือผู้อื่น ให้รีบไปพบแพทย์เพื่อประเมินสภาพจิตเพิ่มเติมต่อไป